נורם פרגוסון

ויליאם נורמן "נורם" פרגוסון (באנגלית: William Norman "Norm" Ferguson; 2 בספטמבר 1902 – 4 בנובמבר 1957) היה אנימטור אמריקאי שעבד באולפני וולט דיסני ותורם מרכזי להתפתחות הסגנונית של האולפן בשנות ה-30. הוא ידוע לרוב בזכות תרומתו ליצירת פלוטו, אחת הדמויות המוכרות והמתמשכות ביותר של הסטודיו, והוא האמן המזוהה ביותר עם דמות זו. הוא בנוסף תרם בפיתוח דמויותיהן של פיט רגל-עץ והזאב הרע.Steve Watts, The Magic Kingdom: Walt Disney and the American Way of Life, University of Missouri Press, pg. 132 בנוסף הוא היה האנימטור הראשי של המכשפה ב"שלגיה ושבעת הגמדים", הראשונה מתוך שורה ארוכה של נבלים גדולים מבית דיסני.

פרגוסון, שנקרא בחיבה "פרגי" על ידי חבריו באולפני וולט דיסני, מעולם לא היה מרוסן על ידי האנטומיה וחוקי הציור. כאמן אינסטינקטיבי הוא צייר מה שהרגיש נכון, ולעיתים קרובות הפתיע את עמיתיו עם התוצאות הלא צפויות. כפי שאמר פעם האנימטור ואגדת דיסני פרד מור "פרגי לא יודע שאי אפשר להרים את הגבות מעל עיגול הראש, אז הוא מתקדם והולך על זה וזה נותן אפקט נהדר". עמיתו ואגדת דיסני, מרק דייוויס, סיכם את תרומותיו של פרגוסון כשאמר "נורם פרגוסון היה אמן במה שנון ואיש הצגה".

 ביוגרפיה 
פרגוסון נולד ב-2 בספטמבר 1902, לאב סקוטי ולאם אירית, הוא למד ב-"Brooklyn’s Heffley Institute", בית ספר לקצרנות והקלדה, ואחריו במכון פראט, שם למד אמנות מסחרית. בשנת 1920, לאחר שעבד בעבודות קצרנויות שונות, הוא החליט לרדוף אחר קריירה במדיום ההנפשה המתפתח וזכה במהירות בעבודה בחברה "Fables Pictures" של הקומיקסאי פול טרי.

 עבודתו בדיסני 
תשע שנים מאוחר יותר, הוא עזב את "Fables" כדי להצטרף לאולפני וולט דיסני. לאחר שהתחיל באולפן בשנת 1929 כצלם, עבר פרגוסון למחלקת ההנפשה ועלה במהירות, למרות היעדר הכשרה פורמלית באמנות. ההנפשה המוקדמת שלו, הכלב שיהפוך לימים לדמותו של פלוטו, גררה תגובה חזקה באולפן ועל המסך על כך שהעניקה לדמות אישיות וחיים לכאורה, שנחשבו לצעד גדול קדימה עבור אופן האמנות הרך בשנים של ההנפשה. האנימטורים פרנק תומאס ואולי ג'ונסטון הוקירו רבות את עבודתו של פרגוסון בספרם "Disney Animation: The Illusion of Life" משנת 1981, וכינו את "רצף נייר הזבובים" המפורסם שלו מהסרט הקצר "פלוטו השובב" משנת 1934 - שבו הכלב נדבק לפיסת נייר זבובים - "אבן דרך בהנפשה אישיותית...לאורך כל זה, תגובתו למצוקה שלו והמחשבות שלו על מה לנסות הלאה, משותפים עם הקהל. זו הייתה הפעם הראשונה שדמות נראתה חושבת על המסך, ואף על פי שזה נמשך רק 65 שניות, זה פתח את הדרך להנפשה של דמויות אמיתיות עם בעיות אמיתיות".

בדיסני הוא שימש כאנימטור בלמעלה מ-75 סרטים קצרים, כולל "כנופיית השלשלאות", "היתומים של מיקי", וזוכה פרס האוסקר "שלושה חזירים קטנים" (1933). פרגוסון היה מהיר עם העיפרון שלו, והפיק עד 12 מטר של הנפשות ביום (אופן מדידה המבוסס על קטעי פריימים בסרטים); הממוצע היה 3 עד 5 מטר, לפי דברי ההיסטוריון של דיסני בוב תומאס.

בשנת 1935, וולט דיסני מינה את פרגוסון לשמש כאנימטור מפקח על סרט ההנפשה באורך מלא הראשון של הסטודיו, "שלגיה ושבעת הגמדים". עבור סרט זה, פרגוסון פיקח על ההנפשה של הראשונה מבין הנבלים הגדולים של דיסני, המכשפה הרעה; הוא המשיך אחר כך עם הופעת דמותו של השועל ג'ון הישר בסרט "פינוקיו".

פרגוסון המשיך לשמש כבמאי רצף/מפקח הפקה/אנימטור ברבים מהסרטים הקלאסיים של דיסני כמו "פנטסיה" ו"דמבו", "סלודוס אמיגוס", "שלושת הקבלרוס", "סינדרלה", "עליסה בארץ הפלאות" ו"פיטר פן". בשנת 1941 פרגוסון ערך הופעת קמאו בסרט "הדרקון העקש".

חוש כישרון ההפקה של פרגי נבע מקומיקאים וותיקים של מופעי וודוויל שאהב לצפות בהם במהלך שנות התפתחותו בניו יורק. הוא זכור כמי שעבד באופן "גס" ו"רופף", במונחים של הנפשה, תוך התמקדות בתחושה, פעולה ואישיותה של הדמות מאשר בפרטים, תבנית או שרטוט פורמלי.

 לאחר דיסני 
פרגוסון, שבהמשך חייו סבל מסוכרת, עזב את אולפני דיסני כשבריאותו והקריירה שלו בדעיכה בערך בשנת 1953. מיד לאחר תפקיד קצר ולא מוצלח בחברה של האנימטור שמוס קולהאן, שתיאר בספרו "Talking Animals And Other People" משנת 1986, נורם פרגוסון נפטר כתוצאה מהתקף לב ב-2 בנובמבר 1957 בלוס אנג'לס, קליפורניה.Michael Barrier interviews Corny Cole 

פרגוסון קיבל לאחר מותו את פרס וינזור מקיי בשנת 1987, ובנוסף, בשנת 1999, נבחר לאגדת דיסני על ידי האולפן יחד עם עמיתו האנימטור המילטון לוסק (גם לאחר מותו).

 פילמוגרפיה 
שנהכותרתתפקידהערות1926School Daysאנימטור1927Horses, Horses, Horses1929הצ'ו צ'ו של מיקי1930קניבלים מרקדיםדג משתובבתעלומת הגורילהתעלולים ארקטייםחצות בחנות צעצועיםלילהכנופיית השלשלאותימי החלוץלוחמי האשמנגינות קופיםהפיקניקחורףפאן שובב1931בעיות תחבורהמסיבת יום ההולדתמנגינות אמא אווזהמקצב כחולהניצולציפורי נוצהציד האייליםנער השליחויותמסיבת החוףמיקי מקוצץהיתומים של מיקימשדר האסם1932המסיבה הנהדרתהסוחר מיקיציד הברווזיםפרחים ועציםהכלב המטורףתינוקות ביערהסיוט של מיקיהמלך נפטוןחיפושיות מאוהבותנער הקלונדייקבית המלאכה של סנטההמעשה הטוב של מיקי1933אהבת נעוריםפלוטו ידידו של מיקיציפורים באביבחנות חיות המחמדימים עברוהתיבה של אבא נוחשלושה חזירים קטניםהמלך קול1934Shanghaiedהזאב הגדול והרעפלוטו השובבגוליבר מיקיההתרמה לבית היתומיםמכבש הקיטור של מיקי1935מי הרג את קוק רובין?מגע הזהביום הדין של פלוטועל הקרח1936אמא פלוטועוברים דירהמטפסי הריםקבוצת הפולו של מיקימיקי מאוס באופרהדונלד ופלוטושלושה זאבים קטניםהפיל של מיקי1937Pluto's Quin-pupletsציידי האייליםשלגיה ושבעת הגמדיםאנימטור מפקח1938ציד השועלאנימטור1939החזיר המעשיהמצביעפיקניק בחוףתערוכת הכלביםהשוטר דונלדAladdin and His Wonderful Lampבמאי הנפשה1940צרות עד העצםאנימטורפינוקיואנימטור מפקח ובמאי רצףהשועל "ג'ון הישר" והחתול "גדעון"פנטסיהאנימטור מפקח ובמאימקטע "מחול השעות"1941הדרקון העקשעצמודמבו הפיל המעופףבמאי אנימטור ובמאי רצףPluto's Playmateאנימטור ובמאי1942במביאנימטור מפקחסלודוס אמיגוסאנימטור מפקח ובמאי מפקחפדרו, גופי "אל גאוצ'ו", "אקוורלה דו ברסיל"1944שלושת הקבלרוסבמאי ומפקח הפקה1949Popeye's Premiereאנימטור1950סינדרלהבמאי אנימטור1951עליסה בארץ הפלאותPlutopiaאנימטורR'coon DawgCold Turkey1952המסיבה של פלוטו1953הדברים הפשוטיםפיטר פןבמאי אנימטור1954האריה החברותיאנימטור1956עולמו המופלא של דיסניסדרת טלוויזיה; פרק 11958To Itch His Ownהופץ לאחר מותו

 קישורים חיצוניים 

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:במאי קולנוע אמריקאים
קטגוריה:דיסני: אישים
קטגוריה:אנימטורים אמריקאים
קטגוריה:בוגרי מכון פראט
קטגוריה:אגדות דיסני
קטגוריה:אמריקאים שנולדו ב-1902
קטגוריה:אמריקאים שנפטרו ב-1957